ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్స్
రెమ్డెసివిర్ గురించి
కోవిడ్ -19 ప్రోటోకాల్ క్లినికల్ మేనేజ్మెంట్లో భాగంగా రెమ్డెసివిర్ వాడకం గురించి,దేశంలో దాని అందుబాటుగురించి
కొన్ని మీడియా సంస్థలలో వార్తలు వచ్చాయి.
కోవిడ్-19 కు సంబంధించి తాజా క్లినికల్ మేనేజ్మెంట్ ప్రోటోకాల్స్ కేంద్ర ఆరోగ్య కుటుంబ సంక్షేమ మంత్రిత్వశాఖ 2020 జూన్ 13న జారీ చేసింది. ఇందులో రెమ్డెసివిర్ను ఇన్వెస్టిగేషనల్ థెరపి కింద , వివిధ పరిమితులతో అత్యవసర పరిస్థితులలో , టొసిలిజుమాబ్, కన్వల్సెంట్ ప్లాస్మాతోపాటు ఆఫ్ లేబుల్ ఉపయోగానికి దీనిని చేర్చడం జరిగింది. ఈ చికిత్సల ఉపయోగం పరిమిత ఫలితాలు, ప్రస్తుతం పరిమిత అందుబాటు ఆధారంగా ఈ థెరపీల ఉపయోగం ఉన్నట్టు ఆ ప్రొటోకాల్లో స్పష్టంగా పేర్కొనడం జరిగింది. రెమ్డెసివిర్ ను అత్యవసర పరిస్థితులలో వాడకానికి పరిశీలించవచ్చు. ఆక్సిజన్ ఉపయోగిస్తున్న స్థితిలొ ఉన్నపేషెంట్లకు, ప్రత్యేక విరుద్ధ లక్షణాలు ఏవీ లేనప్పుడు , ఒక మాదిరి స్థాయిలో అనారోగ్యం ఉన్నప్పుడు దీనిని వాడడాన్నిపరిశీలించవచ్చు.
 ఆమోదించలేదు. ఇండియా వంటి చోట అత్యవసర పరిస్థితులలో దీనిని కొనసాగిస్తున్నారు.
మన దేశంలో కోవిడ్ -19 నిర్ధారిత పెద్దలు లేదా పిల్లలకు , కోవిడ్ అనుమానిత కేసులకు , లేదా లేబరెటరీలో నిర్దారించిన కేసుల విషయంలో తగిన ఆంక్షలతో అత్యవసర మందుల వినియోగానికి సంబంధించి కింది షరతులు పాటించాల్సి ఉంటుంది. ఈ మందుల వినియోగం విషయంలో ప్రతి పేషెంటుకు సమాచారం ఇచ్చి వారి నుంచి అనుమతి పొందాల్సి ఉంటుంది. అదనపు క్లినికల్ ప్రయోగాల పరీక్షల ఫలితాలను ప్రభుత్వానికి సమర్పించాలి. చికిత్స పొందిన పేషెంట్ల యాక్టివ్ సర్వైలెన్స్ సమాచారాన్ని సమర్పించాలి. రిస్క్ మేనేజ్మెంట్ ప్లాన్, దానితోపాటు యాక్టివ్ పోస్ట్ మార్కెటింగ్ సర్వైలెన్స్, తీవ్ర ప్రతికూలతలు ఏవైనా ఉంటే వాటికి సంబంధించిన సమాచారం కూడా సమర్పించాలి. దీనికితోడు మొదటి మూడు బ్యాచ్ల దిగుమతి అయిన సరకు కు సంబంధించి పరీక్ష నివేదికను సెంట్రల్ డ్రగ్ స్టాండర్డ్ కంట్రోల్ ఆర్గనైజేషన్కు సమర్పించాలి.
మెస్సర్స్ గిలీడ్ సంస్థ , ఇండియన్ డ్రగ్ రెగ్యులేటరీ ఏజెన్సీ-సిడిఎస్సిఒకు , రెమ్డెసివిర్ దిగుమతి, మార్కెటింగ్కు 2020 మే 29 న దరఖాస్తు చేసింది. ఈ అంశంపై తగిన పరిశీలన అనంతరం ఈ మందు అత్యవసర వినియోగానికి 2020 జూన్ 1న అనుమతి మంజూరు చేయడం జరిగింది. పేషెంట్ భద్రత, మరింత సమాచార సేకరణ లక్ష్యంతో దీనికి అనుమతివ్వడం జరిగింది.
ఆరు భారతీయ కంపెనీలు, మెస్సర్స్ హెటిరో, మెస్సర్స్ సిప్లా, మెస్సర్స్ బిడిఆర్, మెస్సర్స్ జుబిలియంట్, మెస్సర్స్ మిలాన్, డాక్టర్ రెడ్డీస్ ల్యాబ్ కూడా ఈ మందు భారత్లో తయారీ , మార్కెట్ కోసం సిడిఎస్సిఒకు దరఖాస్తు చేసుకున్నాయి. ఈ ఐదు కంపెనీలు మెస్సర్స్ గిలీడ్తో ఒక ఒప్పందం కుదుర్చుకున్నాయి. ఈ దరఖాస్తులను సిడిఎస్సిఒ ప్రాధాన్యతా ప్రాతిపదికన, సంబంధిత చట్టాలు , విధి విధానాలకు అనుగుణంగా పరిశీలిస్తోంది. ఈ కంపెనీల తయారీ సదుపాయాల పరిశీలన మధ్యంతర దశలో ఉంది. ప్రభుత్వ ప్రొటోకాల్ ప్రకారం సమాచార పరిశీలన, స్టెబిలిటీ టెస్టింగ్, ఎమర్జెన్సీ లేబరెటరీ టెస్టింగ్ జరుగుతోంది. ఇది ఇంజెక్షన్ రూపంలో వాడేది కావడంతో దాని నాణ్యత, ఉనికి, వ్యర్థాలు, బాక్టీరియల్ ఎండోటాక్సిన్ పరీక్ష, స్టెరిలిటీ వంటివాటిని పేషెంట్ భద్రత దృష్ట్యా అత్యంత జాగ్రత్తగా పరిశీలించడం జరుగుతుంది. అందువల్ల ఇందుకు సంబంధించిన సమాచారాన్ని కంపెనీలు అందజేయవలసి ఉంటుంది. సిడిఎస్సిఒ ఇందుకు సంబంధించిన సమాచారం కోసం ఎదురుచూస్తోంది. ఇందుకు సంబంధించి అవసరమైన మద్దతును ఆయా కంపెనీలకు ఇస్తోంది. అత్యవసర నిబంధనలను ఉపయోగించి, ఈ కంపెనీలకు లోకల్ క్లినికల్ ట్రయల్స్ నుంచి ఇప్పటికే మినహాయింపు ఇచ్చారు. రెగ్యులేటరీ ప్రక్రియలను వేగవంతం చేసేందుకు సిడిఎస్సిఒ తగిన ఏర్పాట్లు చేసింది.
యువజన వ్యవహారాలు, క్రీడల మంత్రిత్వ శాఖ
మణిపూర్లో రాష్ట్రాలు, యుటిల యువజన వ్యవహారాలు & క్రీడల మంత్రులతో జరుగనున్న చింతన శిబిరానికి అధ్యక్షత వహించనున్న కేంద్ర క్రీడల శాఖ మంత్రి
రాష్ట్ర/ కేంద్ర పాలిత ప్రాంతాల యువజన వ్యవహారాలు & క్రీడల మంత్రులతో 24-25 ఏప్రిల్న రెండు రోజుల పాటు మణిపూర్లోని ఇంఫాల్లో జరుగనున్న చింతన్ శిబిరానికి కేంద్ర యువజన వ్యవహారాలు & క్రీడల  శాఖ మంత్రి శ్రీ అనురాగ్ ఠాకూర్ అధ్యక్షత వహించనున్నారు.
ప్రత్యేకమైన రెండు రోజుల చింతన శిబిరానికి వివిధ రాష్ట్రాలు, కేంద్రపాలిత ప్రాంతాలకు చెందిన 100మందికి పైగా అతిధులు హాజరై, భారతదేశాన్ని ప్రపంచంలో అతి పెద్ద క్రీడా శక్తులలో ఒకటిగా మార్చడంపై తమ అభిప్రాయాలను, ఆలోచనలను సమావేశం ముందుంచనున్నారు. వ్యక్తిత్వ నిర్మాణం, దేశ నిర్మాణం అన్న రెండు లక్ష్యాలు, అంటే యువతను వివిధ దేశ నిర్మాణ సంబంధిత కార్యకలాపాలలో నిమగ్నం చేయడం ద్వారా వారి వ్యక్తిత్వాన్ని నిర్మించడందిశగా పని చేసేందుకై చర్చలు నిర్వహించనున్నారు.
గత ఏడాది, జూన్ 2022న గుజరాత్లోని కేవడియాలో రాష్ట్రాలు, కేంద్రపాలిత ప్రాంతాల యువజన వ్యవహారాలు & క్రీడల మంత్రులతో జరిగిన రెండు రోజుల జాతీయ సదస్సుకు కేంద్ర మంత్రి శ్రీ అనురాగ్ సింగ్ ఠాకూర్ అధ్యక్షత వహించారు. ఈ సెషన్ లో, రాష్ట్రాలు, కేంద్రపాలిత ప్రాంతాలు క్రీడలను ముందుకు తీసుకువెళ్ళేందుకు మార్గాలను, ప్రణాళికలను చర్చించారు.
ప్రధాన మంత్రి కార్యాలయం
ఫిబ్రవరి 5న జైపూర్ ‘మహాఖేల్’లో పాల్గొనేవారిని ఉద్దేశించి ప్రధాని ప్రసంగం
ప్రధానమంత్రి శ్రీ నరేంద్ర మోదీ 2023 ఫిబ్రవరి 5న మధ్యాహ్నం ఒంటిగంటకు జైపూర్ మహాఖేల్లో పాల్గొనేవారిని ఉద్దేశించి వీడియో కాన్ఫరెన్స్ సదుపాయం ద్వారా ప్రసంగిస్తారు. జైపూర్ గ్రామీణ లోక్సభ స్థానానికి ప్రాతినిధ్యం వహిస్తున్న శ్రీ రాజ్యవర్ధన్ సింగ్ రాథోడ్ 2017 నుంచి అక్కడ జైపూర్ ‘మహాఖేల్’ నిర్వహిస్తున్నారు.
ఈ నేపథ్యంలో జాతీయ యువదినోత్సవం సందర్భంగా 2023 జనవరి 12న ప్రారంభించిన మహాఖేల్ ఈ ఏడాది కబడ్డీ పోటీలపై ప్రధానంగా దృష్టి సారించింది. ఇందులో జైపూర్ రూరల్ లోక్సభ స్థానం కిందకు వచ్చే 8 శాసనసభ స్థానాల పరిధిలోని 450కిపైగా పంచాయతీలు, పురపాలికల వార్డుల నుంచి 6,400 మంది యువకులు, క్రీడాకారులు ఇందులో పాలుపంచుకున్నారు. మహఖేల్ నిర్వహణతో జైపూర్ యువత తమ క్రీడా ప్రతిభను ప్రదర్శించే అవకాశంతోపాటు క్రీడలను వృత్తిగా స్వీకరించేలా వారికి ప్రోత్సాహం లభిస్తుంది.
(
రహదారి రవాణా, హైవేల మంత్రిత్వ శాఖ
కనిష్ట మద్ధతు ధరలు తగ్గవచ్చని తాను చెప్పినట్లుగా వచ్చిన వార్తలను పూర్తిగా ఖండించిన శ్రీ నితిన్ గడ్కరీ
- ఇలాంటి పూర్తిగా తప్పుడు వార్తలని నిరాధారమైనవని పేర్కొన్న మంత్రి
- పంటల ప్రత్యామ్నాయ వినియోగాన్ని కనుగొనడం ద్వారా రైతు ఆదాయాన్ని పెంచే మార్గాలను చూడటం ద్వారా వారికి మంచి రాబడి లభించగలదని పేర్కొన్న శ్రీ నితన్ గడ్కరీ
పంటలకు కనీస మద్దతు ధరలు  తగ్గవచ్చని తాను చేప్పినట్టుగా వస్తున్న వార్తలను కేంద్ర రహదారి రవాణా మరియు జాతీయ రహదారులు, ఎంఎస్ఎంఈ శాఖల మంత్రి శ్రీ నితిన్ గడ్కరీ ఖండించారు. ఈ విషయానికి సంబంధించి ఒక విభాగం మీడియాలో వచ్చిన వార్తలు పూర్తిగా తప్పుడు వార్తలని, అవి నిరాధారమైనవని మంత్రి తెలిపారు. ఎంఎస్పీ తగ్గే అవకాశం ఉందని తాను వ్యాఖ్యానించినట్టు వచ్చిన వార్తలు పూర్తిగా అబద్ధమని కూడా పేర్కొన్నాడు. ఈ అంశంపై శ్రీ గడ్కరీ ఒక ప్రకటన చేస్తూ.. రైతుల ఆదాయాన్ని పెంచే విషయంలో తాను అన్ని వేళల అన్నదాతల పక్షానే నిలుస్తానని ఆయన అన్నారు. వరి , గోధుమ, చెరకు వంటి పంటలను పలు ప్రత్యామ్నాయాలుగా ఉపయోగించడం ద్వారా రైతుల ఆదాయాన్ని పెంపొందించే విషయమై తాను రైతుల పక్షాల వాదిస్తుంటానని ఆయన తెలిపారు. పంటల ఎంఎస్పీ పెరుగుదల ప్రకటించినప్పుడు తాను కూడా ఆ సమావేశానికి హాజరయ్యానని మంత్రి గడ్కరీ నొక్కిచెప్పారు. ఎంఎస్పీ తగ్గింపు విషయమై బాసటగా నిలబడటం ప్రశ్నే లేదు అని ఆయన పేర్కొన్నారు. రైతులకు మెరుగైన పంట ఆదాయాన్ని అందించే విషయమైన ఎల్లప్పుడూ భారత ప్రభుత్వం ప్రాధాన్యతనిస్తుందని మంత్రి అన్నారు. ఇదే స్ఫూర్తితో ఎంఎస్పీని పెంచామని ఆయన తెలిపారు. దేశంలో రైతులకు మేటి ధరలను అందించడానికి పంట పద్ధతిలో మార్పులను అన్వేషించాల్సిన అవసరాన్ని ఆయన ఈ సందర్భంగా నొక్కి చెప్పారు. ఉదాహరణకు, వంట నూనెల ఉత్పత్తి పెరిగిలే తగిన చర్యలు తీసుకుంటే మేలని ఆయన అన్నారు. ఎందుకంటే భారతదేశం వంట నూనెల దిగుమతి కోసం సుమారు 90000 కోట్ల రూపాయలు ఖర్చు చేస్తుందని ఆయన అన్నారు. ఈ పంటలను మనమే పండించుకోవడం వల్ల దిగుమతులపై ఆధారపడాల్సిన పరిస్థితి తగ్గడంతో పాటుగా రైతుకు మెరుగైన ఆదాయం లభించగలదని ఆయన వివరించారు. అదే విధంగా, బియ్యం / వరి / గోధుమ / మొక్కజొన్నల నుండి ఇథనాల్ ఉత్పత్తి చేయడం వల్ల రైతుకు మెరుగైన రాబడి లభించడమే కాకుండా దిగుమతి చమురు బిల్లు కూడా ఆదా అవుతుందన్నారు. అంతేకాకుండా, ఈ జీవ ఇంధనాలు ఎంతో పర్యావరణ అనుకూలమైనవని కూడా శ్రీ గడ్కరీ ఈ సందర్భంగా పునరుద్ఘాటించారు.
ప్రధాన మంత్రి కార్యాలయం
నవంబర్ 21వ తేదీన గాంధీనగర్ లోని పండిట్ దీన్దయాల్ పెట్రోలియం విశ్వవిద్యాలయం 8 వ స్నాతకోత్సవానికి హాజరుకానున్న - ప్రధానమంత్రి
ప్రధానమంత్రి శ్రీ నరేంద్రమోదీ, నవంబర్ 21వ తేదీన గాంధీనగర్ లోని పండిట్ దీన్ దయాళ్ పెట్రోలియం విశ్వవిద్యాలయం 8 వ స్నాతకోత్సవానికి హాజరు కానున్నారు. ఈ స్నాతకోత్సవంలో సుమారు 2,600 మంది విద్యార్థులు తమ డిగ్రీ లేదా డిప్లొమా సర్టిఫికెట్లను అందుకుంటారు.
ఈ సందర్భంగా, ‘మోనోక్రిస్టల్ లైన్ సోలార్ ఫోటో వోల్టాయిక్ ప్యానెల్ కు చెందిన 45 మెగావాట్ల ఉత్పత్తి కర్మాగారం’ మరియు ‘వాటర్ టెక్నాలజీ పై సెంటర్ ఆఫ్ ఎక్సలెన్స్ ’కు శంకుస్థాపన చేస్తారు. పండిట్ దీన్ దయాళ్ పెట్రోలియం విశ్వవిద్యాలయంలో ‘ఇన్నోవేషన్ అండ్ ఇంక్యుబేషన్ సెంటర్ - టెక్నాలజీ బిజినెస్ ఇంక్యుబేషన్’, ‘ట్రాన్స్లేషనల్ రీసెర్చ్ సెంటర్’, ‘స్పోర్ట్స్ కాంప్లెక్స్ ’లను కూడా ప్రధానమంత్రి ఈ సందర్భంగా ప్రారంభిస్తారు.
యువజన వ్యవహారాలు, క్రీడల మంత్రిత్వ శాఖ
రూ. 1575 కోట్లతో జాతీయ క్రీడా సమాఖ్యల సహాయ పథకం కొనసాగింపుకు ప్రభుత్వ ఆమోదం
ఈ పథకం కొనసాగింపుతో క్రీడారంగంలో ఘనత సాధించాలన్న దేశ ఆకాంక్షకు ఊతం లభిస్తుంది: శ్రీ అనురాగ్ ఠాకూర్
భారతదేశంలో క్రీడలకు మరింత అండగా నిలబడుతూ కేంద్ర ప్రభుత్వం జాతీయ క్రీడా సమాఖ్యలకు ఆర్థిక సహాయాన్నిచ్చే పథకాన్ని కొనసాగించాలని నిర్ణయించింది. ఇందుకోసం 2021-22 నుంచి 2025-26 వరకు 15 వ ఆర్థిక సంఘం ద్వారా రూ. 1575 కోట్ల బడ్జెట్ కేటాయించింది. జాతీయ క్రీడా సమాఖ్యలకు ఇచ్చే ఈ ఆర్థిక సహాయ పథకం అన్ని రకాల జాతీయ, అంతర్జాతీయ క్రీడలకు సమాయత్తం కావటానికి ఈ పథకం సహాయకారిగా ఉంటుంది. ఇందులో ఇలంపిక్స్, పారా ఒలంపిక్స్, ఏషియన్ గేమ్స్, పారా ఏషియన్ గేమ్స్, కామన్వెల్త్ గేమ్స్, ఇతర ప్రధానమైన అంతర్జాతీయ టోర్నమెంట్స్ ఉన్నాయి.
ఈ పథకం కొనసాగించటానికి ఆమోదం తెలియజేసినందుకు ప్రధాని శ్రీ నరేంద్ర మోదీకి, ఆర్థికమంత్రి శ్రీమతి నిర్మలా సీతారామన్ కు యువజన వ్యవవహారాలు, క్రీడల శాఖామంత్రి శ్రీ అనురాగ్ ఠాకూర్ ధన్యవాదాలు తెలియజేశారు. క్రీడారంగంలో గర్వంగా నిలబడాలన్న దేశ ఆకాంక్షలకు ఇది అత్యంత ప్రోత్సాహకరంగా ఉంటుందని మంత్రి అభిప్రాయపడ్డారు.
ఈ విధంగా క్రీడాసమాఖ్యలకు కేటాయించిన ఈ మొత్తాన్ని 2022-26 మధ్య కాలంలో జరిగే జాతీయ, అంతర్జాతీయ పోటీల్లో పాల్గొనటానికి వీలుగా క్రీడాకారులకు శిక్షణ ఇవ్వటానికి వినియోగిస్తారు. అందులో ముఖ్యమైనవి 2022 లో జరిగే కామన్వెల్త్, ఏషియన్ గేమ్స్ 2024 లో జరిగే ఒలంపిక్స్, పారాలింపిక్స్, 2026 లో జరిగే ఏషియన్, కామన్వెల్త్ గేమ్స్.
ఈ పథకం ద్వారా యువజన వ్యవహారాలు, క్రీడల మంత్రిత్వశాఖ అందించే ఆర్థిక సహాయాన్ని జాతీయ క్రీడా సమాఖ్యలు జాతీయ శిక్షణాశిబిరాలు నిర్వహించటానికి, క్రీడాపరికరాలు కొనటానికి, క్రీడాకారులకు అంతర్జాతీయ స్థాయి కోచింగ్ ఇప్పించటానికి, క్రీడాకారుల పనితీరుమీద డేటా విశ్లేషణకు, స్పోర్ట్స్ సైన్స్ సాయం, గాయపడిన క్రీడాకారులు కోలుకోవటానికి సాయం, విదేశీ కోచ్ ల నియామకం, ఈ సమాఖ్యలలో వృత్తినైపుణ్యంతో కూడిన యాజమాన్య వ్యవస్థ ఏర్పాటుకు వెచ్చిస్తారు.
అత్యంత నిపుణులైన క్రీడాకారులకు ఈ సమాఖ్యల ద్వారా అండగా నిలవటంతోబాటుగా ప్రతిభాగల క్రీడాకారులను గుర్తించి వారికి అన్నివిధాలా ప్రోత్సాహం ఇవ్వటం కూడా ప్రధానమైన విషయం. అప్పుడే క్రీడల పరంగా భారత్ ఒక శక్తిమంతమైన దేశంగా ఎదిగి పోటీలో నిలబడగలుగుతుంది.
ఈ పథకం ద్వారా జాతీయ క్రీడా సమాఖ్యలకు అండగా నిలబడటం వలన గత కొన్నేళ్ళుగా అద్భుత ఫలితాలు కనబడుతూ వస్తున్నాయి. భారత్ 2020 టోక్యో ఒలంపిక్స్ లో 6 విభాగాలలో 7 పతకాలు సాధించింది. ఇది దేశానికి వచ్చిన అత్యధిక పతకాల సంఖ్య. 2020 టోక్యో పారాలింపిక్స్ లో భారత్ కు 19 పతకాలు రావటం వల్ల ఇంతకు ముందు అన్ని పారాలింపిక్స్ లోనూ ఉమ్మడిగా సాధించిన మొత్తం 12 పతకాలకంటే అత్యధిక ప్రతిభ కనబరచినట్టయింది. భారత్ కు కామన్వెల్త్ గేమ్స్ లో 2018 లో 66 పతకాలు వచ్చాయి. 2018 ఏషియన్ గేమ్స్ లో అత్యధికంగా వచ్చిన 69 పతకాలు భారత్ కు వచ్చిన పతకాల్లో చాలా ఎక్కువ. 2018 పారా ఏషియన్ గేమ్స్ లో 72 పతకాలు రావటం మరో రికార్డు కాగా యూత్ ఒలంపిక్స్ గేమ్స్ లో 13 పతకాలు లభించాయి.
ఆయుష్
ప్రపంచ ఆరోగ్య సంరక్షణ కేంద్రంగా డబ్ల్యూహెచ్వో-జీసీటీఎం
భారత ప్రభుత్వ నిధులతో నడుస్తున్న డబ్ల్యూహెచ్వో-హెచ్క్యూ  వెలుపలి కేంద్రం డబ్ల్యూహెచ్వో-జీసీటీఎం. డబ్ల్యూహెచ్వో సభ్య దేశాల మధ్య బలమైన అనుసంధానాన్ని ఏర్పరచడంలో ఇది సాయపడుతుంది. ప్రపంచ ఆరోగ్య సంరక్షణ కేంద్రంగా డబ్ల్యూహెచ్వో-జీసీటీఎం ఉద్భవిస్తుంది. సాంప్రదాయ ఔషధాల అభివృద్ధి, పరిశోధనలను ఇది ప్రోత్సహిస్తుంది. సాంప్రదాయ ఔషధాల గురించి సాక్ష్య సహిత పరిశోధన, శిక్షణ, అవగాహనను బలోపేతం చేస్తుంది.
డబ్ల్యూహెచ్వో-జీసీటీఎం కార్యకలాపాలు/పరిధి ఇది:
- ఆరోగ్య పరిశోధన విధానాల అభివృద్ధి, రూపకల్పన; అంతర్జాతీయ నిబంధనలు, ప్రమాణాల ఏర్పాటు; దేశాలకు సాంకేతిక సహాయాన్ని అందించడం; సాంప్రదాయ ఔషధాల కోసం ఆరోగ్య చికిత్సల్లో మార్పులను పర్యవేక్షించడం, అంచనా వేయడం వంటి వాటికి మార్గదర్శిగా వ్యవహరించడం
- పరిశోధన విధానాల ప్రమాణాలను రూపొందించడం, సాంప్రదాయ వైద్యంలో వైద్య శిక్షణ, విధానాల కోసం ప్రమాణాలను అభివృద్ధి చేయడం.
- సాంప్రదాయ ఔషధాల నాణ్యత, భద్రత, సమర్థత, అందుబాటు, హేతుబద్ధమైన వినియోగాన్ని నిర్ధరించడం.
- సమాచారాన్ని సేకరించడానికి, విశ్లేషించడానికి, ప్రభావాన్ని అంచనా వేయడానికి సంబంధిత సాంకేతిక అంశాలు, సాధనాలు, పద్ధతుల్లో నిబంధనలు, ప్రమాణాలు, మార్గదర్శకాలను రూపొందించడం.
- డబ్ల్యూహెచ్వోతో పాటు, ప్రత్యేక కార్యక్రమాలు , ఇతర యూఎన్ సంస్థలు, డబ్ల్యూహెచ్వో సహకార కేంద్ర నెట్వర్క్లు, అంతర్జాతీయ సంస్థలు, ప్రొఫెషనల్ అసోసియేషన్లు, లక్ష్య నిర్దిష్ట న్యాయవాద బృందాల మధ్య లక్ష్యాలకు సంబంధించిన అంశాల్లో భాగస్వామ్యాలు మరియు సహకారాలను నిర్మించడం.
- లక్ష్యాలకు సంబంధించిన అంశాల్లో నిర్దిష్ట సామర్థ్యం పెంపు, శిక్షణ కార్యక్రమాలను రూపొందించడం; ప్రాంగణం, నివాసం లేదా వెబ్ ఆధారితంగా శిక్షణ కార్యక్రమాల నిర్వహణ; డబ్ల్యూహెచ్వో అకాడమీ, ఇతర వ్యూహాత్మక భాగస్వామ్య సంస్థల ద్వారా శిక్షణ కార్యక్రమాలను నిర్వహించడం
- సాంప్రదాయ ఔషధాల కోసం ఆరోగ్య సాంకేతికత అంచనా, ఆరోగ్య ఆర్థిక మార్గదర్శకాలను అభివృద్ధి చేయడంలో మార్గదర్శిగా వ్యవహరించడం, దేశాలు అనుసరిస్తున్న వ్యూహాలకు మద్దతు ఇవ్వడం.
ఆయుష్ శాఖ మంత్రి శ్రీ శర్వానంద సోనోవాల్ ఇవాళ ఈ సమాచారాన్ని లిఖితపూర్వక సమాధానంగా రాజ్యసభకు తెలిపారు.
ప్రధాన మంత్రి కార్యాలయం
డిసెంబర్ 16 న జాతీయ యుద్ధ స్మారకం వద్ద స్వర్ణిమ్ విజయ్ మశాల్స్కు శ్రద్ధాంజలి మరియు స్వాగత కార్యక్రమం లో పాలుపంచుకోనున్న ప్రధాన మంత్రి
స్వర్ణిమ్ విజయ్ వర్ష్ ఉత్సవాల లో భాగం గా కిందటి సంవత్సరం లో ప్రధానమంత్రి వెలిగించిన నాలుగు కాగడాలు దేశం లో పలు ప్రాంతాల ను కలియ దిరిగాయి
ఈ కాగడాల ను జాతీయ యుద్ధ స్మారకం వద్ద గల శాశ్వత జ్వాల తో ప్రధాన మంత్రి విలీనం చేస్తారు
ప్రధాన మంత్రి శ్రీ నరేంద్ర మోదీ 2021 వ సంవత్సరం డిసెంబర్ 16 న ఉదయం పూట 10:30 గంటల వేళ లో జాతీయ యుద్ధ స్మారకం లో స్వర్ణిమ్ విజయ్ కాగడాల కు శ్రద్ధాంజలి మరియు స్వాగత కార్యక్రమం లో పాలుపంచుకోనున్నారు.
భారతదేశం 1971 వ సంవత్సరం లో జరిగిన యుద్ధం లో గెలవడం మరియు బాంగ్లాదేశ్ స్థాపన కు 50 సంవత్సరాలు అయిన సందర్భాన్ని స్మరించుకోవడం కోసం నిర్వహించినటువంటి స్వర్ణిమ్ విజయ్ వర్ష్ కార్యక్రమం లో ఒక భాగం గా, కిందటి సంవత్సరం లో డిసెంబర్ 16 నాడు ప్రధాన మంత్రి జాతీయ యుద్ధ స్మారకం లో గల అనంత జ్యోతి నుంచి స్వర్ణిమ్ విజయ్ మశాల్  ను వెలిగించారు. వేరు వేరు దిక్కుల కు తీసుకు పోవలసి ఉన్న నాలుగు కాగడాల ను కూడా ఆయన వెలిగించారు. అది మొదలు, ఆ నాలుగు కాగడాల ను సియాచిన్, కన్యాకుమారి, అండమాన్ & నికోబార్ దీవులు, లోంగేవాలా, కచ్ఛ్ కు చెందిన రణ్, అగర్ తలా మొదలైన ప్రాంతాలు సహా దేశం లో పలు ప్రాంతాలకు తీసుకువెళ్లడమైంది. ఈ అగ్నుల ను ముఖ్యమైన యుద్ధ ప్రాంతాల కు, అదే విధం గా శౌర్య పురస్కార విజేతల ఇళ్ల కు, ఇంకా 1971 యుద్ధం లో పాల్గొన్న చిరకాల అనుభవం కలిగిన వ్యక్తుల ఇళ్ళ కు కూడాను తీసుకు పోవడం జరిగింది.
2021 డిసెంబర్ 16 న జరుగనున్న శ్రద్ధాంజలి కార్యక్రమం లో భాగం గా, ఈ నాలుగు అగ్నుల ను జాతీయ యుద్ధ స్మారకం లో గల నిత్య జ్యోతి లో ప్రధాన మంత్రి కలిపివేస్తారు.
ప్రధాన మంత్రి కార్యాలయం
జపాన్ ప్రధానమంత్రిని కలుసుకున్న ప్రధానమంత్రి శ్రీ నరేంద్ర మోదీ
ప్రధానమంత్రి శ్రీ నరేంద్ర మోదీ, 2023 మే 20 న హిరోషిమాలో జరుగుతున్న జి–7 శిఖరాగ్ర సమ్మేళనం సందర్భంగా,
జపాన్ ప్రధానమంత్రి హిజ్ ఎక్సలెన్సి, ఫుమియో కిషిడతో ద్వైపాక్షిక సమావేశం నిర్వహించారు.
జపాన్ ప్రధానమంత్రిని , భారత ప్రధానమంత్రి కలుసుకోవడం 2023లో ఇది రెండవసారి. ఈ ఏడాది మార్చిలో జపాన్ ప్రధానమంత్రి కిషిడ భారత్ సందర్శించినపుడు కూడా ప్రధానమంత్రి ఆయనను కలుసుకున్నారు.
2023 మార్చిలో ప్రధానమంత్రి నరేంద్ర మోదీ , కిషడకు బహుకరించిన బోధి వృక్షాన్ని హిరోషిమాలో నాటించినందుకు ఆయనకు ప్రధానమంత్రి కృతజ్ఙతలు తెలిపారు.
భారత పార్లమెంటు ప్రతి ఏడాది హిరోషిమా దినాన్నిగుర్తు చేసుకుంటుందని, ఈ సందర్బంగా జపాన్ దౌత్యవేత్తలు హాజరౌతుంటారని ప్రధానమంత్రి ఆ జ్ఞాపకాలను స్మరించుకున్నారు.
ఇరువురు నాయకులు, తామా నాయకత్వం వహిస్తునన జి 20, జి 7 అధ్యక్షతల కృషిని సమ్మిళితం చేసే మార్గాల గురించి చర్చించారు.
గ్లోబల్ సౌత్ ఆందోళనలను, ప్రాధాన్యతలను ప్రముఖంగా ప్రస్తావించాల్సిన అవసరాన్ని ప్రధానమంత్రి ఈ సందర్భంగా నొక్కి చెప్పారు.
ఇరువురు నాయకులు సమకాలీన ప్రాంతీయ పరిణామాలపై తమ అభిప్రాయాలను పంచుకున్నారు. ఇండో– పసిఫిక్
సహకారాన్ని మరింత ముందుకు తీసుకుపోయే అంశాన్ని కూడా వారు చర్చించారు.
ద్వైపాక్షిక ప్రత్యేక వ్యూహాత్మక, అంతర్జాతీయ భాగస్వామ్యం గురించిన మార్గాలను మరింత బలోపేతం చేయడం గురించి
ఇరువురు నాయకులు చర్చించారు. విద్య, నైపుణ్యాభివృద్ధి, పర్యాటకం, పర్యావరణానికి అనుగుణమైన జీవనవిధానం, హరిత హైడ్రోజన్,
అత్యున్నత సాంకేతికత, సెమి కండక్టర్లు, డిజిటల్ పబ్లిక్ ఇన్ఫ్రాస్ట్రక్చర్ , ఉగ్రవాదంపై పోరు,
ఐక్యరాజ్య సమితిలో తీసుకురావలసిన సంస్కరణలు వంటి అంశాలపై పై కూడా వారు తమ చర్చలలో దృష్టిపెట్టారు.
ఫుడ్ ప్రాసెసింగ్ పరిశ్రమల మంత్రిత్వ శాఖ
జిడిపిలో ఫుడ్ ప్రాసెసింగ్ రంగం వాటా
ఫుడ్ ప్రాసెసింగ్ సెక్టార్ రంగంలో స్థూల విలువ జోడింపు  2016-17లో రూ. 1.79 లక్షల కోట్ల నుంచి 2020-21లో సంయోజిత వార్షిక వృద్ధి రేటు  7.27%న రూ. 2.37 లక్షల కోట్లకు చేరింది. గత మూడేళ్ళ, ఇటీవల ఏడాది 2020-21 సంవత్సరంలో జివిఎ దిగువ విధంగా ఉంది

2017-18 2018-19 2019-20 2020-21
అదనపు విలువ జోడింపు 1.93 2.36 2.26 2.37
ఉపాధి అవకాశాలను సృష్టించడం, జిడిపిలో తన వాటాను పెంచేందుకు ఫుడ్ ప్రాసెసింగ్ పరిశ్రమకు ఎటువంటి లక్ష్యం పెట్టలేదు. అయితే, ఫుడ్ ప్రాసెసింగ్ ప్రాసెసింగ్ రంగం నమోదు చేసుకున్న ఉత్పత్తి రంగంలో 12.2% ఉపాధి కల్పనకు దోహదం చేస్తుంది. మంత్రిత్వ శాఖ వివిధ పథకాలను, విధాన చొరవలను మంత్రిత్వ శాఖ అమలు చేసిన ఫలితంగా భారతదేశ జివిఎకు ఈ రంగం ఎక్కువ దోహదం చేస్తోంది. ఫుడ్ ప్రాసెసింగ్ పరిశ్రమల మంత్రిత్వ శాఖ ప్రధానమంత్రి మంత్రి కిసాన్ సంపద యోజన ను అమలు చేస్తోంది. దీనిని ఆధునిక, పంట తర్వాత మౌలిక సదుపాయాలను సృష్టించడం, విలువ జోడింపును ప్రోత్సహించడం, రైతులకు మెరుగైన రాబడిని అందించడం, ఉపాధి అవకాశాలను సృష్టించడం తదితరాలు లక్ష్యంతో అమలు చేస్తున్నారు. ఇందుకు అదనంగా, మంత్రిత్వ శాఖ రెండు లక్షల మైక్రో ఫుడ్ ప్రాసెసింగ్ సంస్థలను దేశవ్యాప్తంగా ఏర్పాటు చేయడం/ ఆధునీకరించేందుకు ఆర్ధిక, సాంకేతిక, వ్యాపార మద్దతును అందించేందుకు పిఎం- ఫార్మలైజేషన్ ఆఫ్ మైక్రో ఫుడ్ ప్రాసెసింగ్ ఎంటర్ప్రైజెస్  పధకాన్ని అమలు చేస్తోంది. అంతర్జాతీయ ఆహార ఉత్పత్తిదారుల చాంపియన్లను సృష్టించడంలో తోడ్పాటునిచ్చేందుకు నూతన ప్రొడక్షన్ లింక్డ్ ఇన్సెంటివ్ స్కీం  పథకాన్ని అమలు చేస్తోంది. మరిన్ని ఉపాధి అవకాశాలను, ఎక్కువ ఎగుమతులను కూడా ఈ పథకం సృష్టిస్తుంది.
ఈ సమాచారాన్ని ఆహార ప్రాసెసింగ్ పరిశ్రమల మంత్రిత్వ శాఖ సహాయ మంత్రి శ్రీ ప్రహ్లాద్ సింగ్ పటేల్ మంగళవారంనాడు లోక్సభకు లిఖితపూర్వకంగా ఇచ్చిన సమాధానం ద్వారా వెల్లడించారు.
ప్రధాన మంత్రి కార్యాలయం
నాగాలాండ్ నుంచి వచ్చిన విద్యార్థినుల ప్రతినిధి వర్గాని కి ప్రధాన మంత్రిలోక్ కళ్యాణ్ మార్గ్ లోని తన నివాసం లో ఆతిథ్యం ఇచ్చారు
ప్రతినిధివర్గం ‘ఏక్ భారత్, శ్రేష్ఠ భారత్’ కార్యక్రమం లో భాగం గా దిల్లీ నిసందర్శిస్తోంది
ప్రతినిధి వర్గం తో ప్రధాన మంత్రి అరమరికలకు తావు ఇవ్వకుండా మాట్లాడారు
విద్యార్థినులు ఈశాన్య ప్రాంతం పై ప్రధాన మంత్రి దృష్టి కోణం, నాగాలాండ్ లో ఆయన కు ఎదురైన అనుభూతులు, యోగ యొక్క ప్రాముఖ్యం వంటి అనేకవిధాలైన అంశాల ను గురించి చర్చించారు
ప్రధాన మంత్రి శ్రీ నరేంద్ర మోదీ లోక్ కళ్యాణ్ మార్గ్ లో ఉన్న తన నివాసం లో నాగాలాండ్ కు చెందిన విద్యార్థినుల తో కూడిన ఒక ప్రతినిధి వర్గాని కి ఈ రోజు న ఆతిథేయి గా వ్యవహరించారు. ప్రతినిధి వర్గం ‘ఏక్ భారత్, శ్రేష్ఠ భారత్’ కార్యక్రమం లో భాగం గా దిల్లీ ని సందర్శిస్తున్నది.
ప్రధాన మంత్రి తో సమావేశం అయినందుకు విద్యార్థినులు వారి ప్రసన్నత ను వ్యక్తం చేశారు. అరమరికల కు తావు లేనటువంటి సంభాషణ లో, వారు ఈశాన్య ప్రాంతం విషయం లో ప్రధాన మంత్రి యొక్క దృష్టి కోణం ఎలా ఉందీ, నాగాలాండ్ లో ఆయన కు ఎదురైన అనుభవాలు ఏమేమిటి, యోగ యొక్క ప్రాముఖ్యం మొదలైన అనేక అంశాల పై చర్చ జరపడం తో పాటు ఆయా అంశాలపై ప్రధాన మంత్రి అభిప్రాయాల ను తెలియ జేయవలసింది గా అభ్యర్థించారు.
సంభాషణ సాగిన క్రమం లో, విద్యార్థినులు దిల్లీ లో వివిధ పర్యటన స్థలాల ను సందర్శించినప్పుడు వారికి కలిగిన అనుభూతి ని గురించి ప్రధాన మంత్రి అడిగి తెలుసుకున్నారు. దిల్లీ లో ఉన్న కాలం లో ‘పిఎమ్ సంగ్రహాలయ’ ను మరియు జాతీయ యుద్ధ స్మారకాన్ని సందర్శించండి అంటూ ప్రధాన మంత్రి విద్యార్థినుల కు సలహా ఇచ్చారు.
ప్రధాన మంత్రి తో ప్రతినిధి వర్గం యొక్క సమావేశాన్ని మహిళల జాతీయ సంఘం  ఏర్పాటు చేసింది.
నీతి ఆయోగ్
జీ20 అధ్యక్ష హోదాలో భారతదేశ ఎలక్ట్రిక్ మొబిలిటీ ఎనేబుల్స్ను సమావేశపరిచిన నీతి ఆయోగ్
గోవా, జులై 19: నీతి ఆయోగ్ నిర్వహించిన "భారతదేశంపు ఎలక్ట్రిక్ మొబిలిటీని వేగవంతం చేయడానికి పాలసీ సపోర్ట్ & ఎనేబుల్స్" కాన్ఫరెన్స్ భారతదేశంలో ఎలక్ట్రిక్ మొబిలిటీ వృద్ధికి సమర్థవంతమైన రోడ్మ్యాప్ను రూపొందించింది. భారత దేశం యొక్క జీ20 ప్రెసిడెన్సీలో నాలుగో ఎనర్జీ ట్రాన్సిషన్ వర్కింగ్ గ్రూప్  సమావేశపు అనుసంధానంగా నిర్వహించబడిన.. ఈ సమావేశం భారతదేశ ఎలక్ట్రిక్ మొబిలిటీ ఎకోసిస్టమ్ యొక్క వృద్ధిని మరియు వృద్ధికి మరింత ఉద్దేశపూర్వకంగా ఆచరణీయ మార్గాలను ప్రదర్శించడానికి జాతీయ మరియు అంతర్జాతీయ వాటాదారులను ఒక ఉమ్మడి వేదికగా ఒక దగ్గరకు తీసుకువచ్చింది. భారతదేశపు ప్రజా రవాణాలో విప్లవాత్మక మార్పులు తీసుకురావడానికి ఉద్దేశించిన సాహసోపేతమైన మరియు దూరదృష్టితో కూడిన చొరవ, ‘రాష్ట్రాల్లో వైబ్రాంట్ విద్యుత్ వాహనాల పర్యావరణ వ్యవస్థను అభివృద్ధి చేయండి’ మరియు ‘నేషనల్ ఎలక్ట్రిక్ బస్ ప్రోగ్రామ్’ వంటి ఇతివృత్తాల చుట్టూ ఈ ఈవెంట్ సుసంపన్నమైన చర్చలను సాగించింది. దీనికి తోడు ఇది ఉన్నత స్థాయి చర్చలను, ఎలక్ట్రిక్ వెహికల్ ఫైనాన్స్ ఇన్నోవేషన్స్ మరియు ఫ్యూచర్ ఎలక్ట్రిక్ మొబిలిటీ ల్యాండ్స్కేప్ గురించి జీ20 చర్చలను కూడా చూసింది. భారతదేశ ఈవీ మార్కెట్ 2022 నుండి 2030 వరకు ఆకట్టుకునే సమ్మేళనం వార్షిక వృద్ధి రేటు  49% వద్ద పెరుగుతుందని అంచనా వేయబడింది. భారతదేశం 2030 నాటికి 3 0శాతం EV మార్కెట్ వాటాను సాధించాలనే లక్ష్యంతో వేగంగా అడుగులు వేస్తోంది. ఈవీల పెరుగుదల దేశ ఆర్థిక వ్యవస్థను సానుకూలంగా ప్రభావితం చేయడమే కాకుండా గణనీయమైన సామాజిక మరియు పర్యావరణ ప్రయోజనాలను కూడా తెస్తుంది. తక్కువ-కార్బన్ మార్గాల్లో భారతదేశ ఆర్థిక వృద్ధిని పెంచుతుంది, తద్వారా 2070 యొక్క మా నికర సున్నా దృష్టిని సులభతరం చేస్తుంది. నీతి ఆయోగ్ గౌరవనీయ వైస్ చైర్మన్ శ్రీ సుమన్ బెరీ తన ప్రారంభ ప్రసంగంలో, “భారత EV పరిశ్రమ యొక్క విస్తరణ ఉద్యోగ సృష్టికి ఉత్ప్రేరకంగా పనిచేస్తుంది. రాబోయే దశాబ్దం చివరి నాటికి సుమారు 5 మిలియన్ల ప్రత్యక్ష మరియు పరోక్ష ఉపాధి అవకాశాలను సృష్టిస్తుంది. స్థిరమైన పట్టణీకరణ మరియు నిరుద్యోగం యొక్క ద్వంద్వ సవాళ్లను పరిష్కరించడానికి ఇది మనకు ఒక ప్రత్యేకమైన అవకాశాన్ని అందిస్తుంది, ఇది మన పౌరులకు మరియు మన భూగ్రహానికి ఉజ్వల భవిష్యత్తును నిర్ధారిస్తుంది. ” అని అన్నారు. గౌరవనీయులైన గోవా ముఖ్యమంత్రి శ్రీ ప్రమోద్ పాండురంగ్ సావంత్ మాట్లాడుతూ "2024 నుండి అన్ని కొత్త పర్యాటక వాహనాలు ఎలక్ట్రిక్గా ఉండడాన్ని తప్పనిసరి చేస్తామని, పర్యావరణ అనుకూల రవాణాకు గోవా యొక్క నిబద్ధతలో గణనీయమైన పురోగతిని సూచిస్తుంది. అంతేకాకుండా, గోవాలో అద్దె కార్లు మరియు బైక్లతో సహా బహుళ వాహనాలను పర్యవేక్షిస్తున్న పర్మిట్ హోల్డర్లు జూన్ 2024 నాటికి తమ ఫ్లీట్లో 30% రెట్రోఫిట్ చేయడం ద్వారా మా మిషన్లో కీలక పాత్ర పోషిస్తారు." అని అన్నారు. శ్రీ అమితాబ్ కాంత్ జీ20 షెర్పా మాట్లాడుతూ భారతదేశంలో ఈవీ వేగాన్ని కొనసాగించాల్సిన అవసరాన్ని నొక్కి చెప్పారు. "సాధారణ, కనెక్ట్ చేయబడిన, అనుకూలమైన, రద్దీ లేని, ఛార్జ్ చేయబడిన, క్లీన్ మరియు అత్యాధునికమైన 7 సీఎస్ చుట్టూ తిరిగే ఈవీల కోసం ప్రధాన మంత్రి దృష్టి కోణానికి అనుగుణంగా, మనం ద్విచక్ర, త్రిచక్రమ వాహనాలను 100%, 65-70% బస్సులను విద్యుదీకరించాల్సి ఉందని అన్నారు. తక్కువ-వ్యయ ఫైనాన్సింగ్ ఫ్రేమ్వర్క్, బలమైన ఛార్జింగ్ మౌలిక సదుపాయాలు మరియు కేంద్ర, రాష్ట్ర నగర అధికారుల మధ్య సహకార ప్రయత్నాలు, ఇవన్నీ స్థిరమైన పాలసీ ఫ్రేమ్వర్క్ ద్వారా ఆధారమవుతాయి, ఇవి భారతదేశంలో ఈ-మొబిలిటీ యొక్క భవిష్యత్తును రూపొందిస్తాయి అని అన్నారు.
ఆర్థిక మంత్రిత్వ శాఖ
ముంద్రా వద్ద 3004 కిలోల హెరాయిన్ను స్వాధీనం చేసుకున్న డీఆర్ఐ.. ఎనిమిది మంది అరెస్టు
 చురుగ్గా వ్యవహరిస్తోంది. ఇందులో భాగంగా డీఆర్ఐ 13.09.2021న రెండు కంటైనర్లను అదుపులోకి తీసుకుంది. ఆఫ్ఘనిస్థాన్లోని కాందహార్ నుంచి ఇరాన్ దేశంలోని బాన్దర్ అబ్బాస్ నుంచి ముంద్రాకు చేరుకున్న ఈ రెండు కంటైనర్లను డీఆర్ఐ పరీక్షించింది. వాస్తవానికి కంటైనర్లలో
సెమీ ప్రాసెస్డ్ టాల్క్ స్టోన్స్ ఉన్నట్లుగా ప్రకటించబడింది. కానీ 17.09.2021 మరియు 19.09.21వ తేదీలలో ఈ రెండు కంటైనర్ల
వివరణాత్మక పరిశీలన జరిపి వీటి నుండి 2988 కిలోల హెరాయిన్ కనుగొనబడింది. దీనిని అధికారులు స్వాధీనం చేసుకోన్నారు.
హెరాయిన్ను ప్రాసెస్ చేయని టాల్క్ పౌడర్ను కలిగి ఉన్న జంబో బ్యాగ్లలో దాచారు. హెరాయిన్ను సంచుల దిగువ పొరలుగా ఉంచబడింది. నిఘా వర్గాలు హెరాయిన్ గుర్తించబడకుండా ఉండటానికి టాల్క్ స్టోన్స్తో సంచుల పై భాగం కప్పి ఉంచడమైంది తత్ఫలితంగా, హెరాయిన్ను టాల్క్ స్టోన్స్ నుండి వేరు చేయడానికి శ్రమించాల్సి వచ్చింది. దీంతో న్యూఢిల్లీ, నోయిడా , చెన్నై, కోయంబత్తూర్, అహ్మదాబాద్, మాండవి, గాంధీధం మరియు విజయవాడలలో తక్షణ తదుపరి కార్యకలాపాలు జరిగాయి.
దీంతో ఢిల్లీలోని ఒక గోడౌన్ నుండి 16.1 కిలోల హెరాయిన్, కొకైన్గా అనుమానించబడిన 10.2 కిలోల పౌడర్, నోయిడాలోని ఒక నివాస స్థలం నుండి హెరాయిన్ అని అనుమానించిన 11 కిలోల పదార్ధం రికవరీ చేయడమైంది. ఈ కేసుకు సంబంధించి ఇప్పటి వరకు నలుగురు  ఆఫ్ఘన్ జాతీయులను, ఒకరు  ఉజ్బెకిస్థాన్ జాతీయుడిని, ముగ్గురు  భారత జాతీయులతో పాటుగా మొత్తం ఎనిమిది  మందిని అరెస్టు చేశారు. అరెస్టయిన భారతీయ జాతీయులు సరుకు దిగుమతి చేయడానికి ఉపయోగించే దిగుమతి ఎగుమతి కోడ్  కలిగి ఉన్నారు. ఒకతడిని చెన్నై, అరెస్టు చేశారు. దీనికి సంబంధించి తదుపరి విచారణ కొనసాగుతోంది.
ప్రధాన మంత్రి కార్యాలయం
మాతృ మరణాల నిష్పత్తి లో చెప్పుకోదగిన క్షీణత నమోదు అయినందుకు ప్రశంస ను వ్యక్తం చేసిన ప్రధాన మంత్రి
కాన్పు ల సంబంధి మరణాల నిష్పత్తి 2014-16 మధ్య కాలం లో ఒక లక్ష సజీవ జననాల కు గాను 130 గా నమోదై, 2018-20 మధ్య కాలానికి వచ్చే సరికి ఆ ధోరణి కాస్తా ఒక లక్ష సజీవ జననాల కు గాను 97 స్థాయి కి చెప్పుకోదగ్గ రీతి లో క్షీణించినందుకు ప్రధాన మంత్రి శ్రీ నరేంద్ర మోదీ ప్రశంస ను వ్యక్తం చేశారు. మహిళల సశక్తీకరణ కు సంబంధించిన అన్ని దశ లు చాలా ప్రబలం గా ఉన్నాయి అని ప్రధాన మంత్రి స్పష్టం చేశారు.
ఆరోగ్యం మరియు కుటుంబ సంక్షేమం శాఖ కేంద్ర మంత్రి శ్రీ మన్ సుఖ్ మాండవియ చేసిన ట్వీట్ ను ప్రధాన మంత్రి మరొక ట్వీట్ లో ప్రస్తావిస్తూ -
‘‘ఇది చాలా ప్రోత్సాహకరమైనటువంటి ధోరణి. ఈ మార్పు ను చూసినందుకు సంతోషం గా ఉంది. మహిళల సశక్తీకరణ కు సంబంధించిన అన్ని దశల ను వృద్ధి చెందింప చేసే విషయం లో మన శ్రద్ధ చాలా సుస్థిరం గా ఉంటోంది.’’ అని పేర్కొన్నారు.